CELEX: C2004/094/122
Language: el
Date: 2004-04-17 00:00:00
Title: Διάταξη του Προέδρου του Πρωτοδικείου των Ευρωπαϊκών Κοινοτήτων της 21ης Ιανουαρίου 2004 στην υπόθεση Τ-252/03 R, Fédération nationale de l'industrie et des commerces en gros des viandes (FNICGV) κατά Επιτροπής των Ευρωπαϊκών Κοινοτήτων

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/43
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 21ης Ιανουαρίου 2004
   στην υπόθεση Τ-252/03 R, Fédération nationale de l'industrie et des commerces en gros des viandes (FNICGV) κατά Επιτροπής των Ευρωπαϊκών Κοινοτήτων
   (Διαδικασία ασφαλιστικών μέτρων - Ανταγωνισμός - Καταβολή προστίμου - Τραπεζική εγγύηση - Παραδεκτό - Επείγον - Δεν συντρέχει)
   (2004/C 94/122)
   Γλώσσα διαδικασίας: η γαλλική
   Στην υπόθεση Τ-252/03 R, Fédération nationale de l'industrie et des commerces en gros des viandes (FNICGV), με έδρα το Παρίσι (Γαλλία), εκπροσωπούμενη από τον P. Abegg, avocat, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπροσωπούμενης από τους P. Oliver και F. Lelièvre), που έχει ως αντικείμενο αίτηση αναστολής, αφενός, της εκτελέσεως της αποφάσεως 2003/600/ΕΚ, της 2ας Απριλίου 2003, σχετικά με διαδικασία εφαρμογής του άρθρου 81 της Συνθήκης ΕΚ (Υπόθεση COMP/C.38.279/F3 — Γαλλικό βόειο κρέας) (ΕΕ L 209, σ. 12), στο μέτρο που επιβάλλει στην αιτούσα πρόστιμο ύψους 720 000 ευρώ, και, αφετέρου, της εκπληρώσεως της υποχρεώσεως για σύσταση τραπεζικής εγγυήσεως ως προϋπόθεση για τη μη είσπραξη του προστίμου, ο Πρόεδρος του Πρωτοδικείου εξέδωσε στις 21 Ιανουαρίου 2004 διάταξη, το διατακτικό της οποίας έχει ως εξής:
   
               1)
            
            
               Απορρίπτει την αίτηση λήψεως ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.